《挽王吉父知县》
宋代·陈耆卿

冰把升沉挂舌端，排空剑气逼人寒。
竟锄卉服功良易，及试花封事转难。
病骨欲从閒里过，长身仍作梦中看。
醒庵文献知多少，一子雍容尚耐官。

作者简介：陈耆卿（1180-1236），字寿老，号篔窗，台州临海人。方回《桐江集》卷三《读筼窗荆溪集跋》云“水心生于绍兴二十年庚午，筼窗生于淳熙七年庚子，少水心三十年。端平三年卒，年五十七。”嘉定七年，（公元一二一四年）登进士。嘉定十一年，求学于叶适，为适晚年得意门生。同年，尝为青田县主簿。十三年，为庆元府府学教授。官到国子监司业。耆卿著有篔窗初集三十卷，续集三十八卷，《郡斋读书附志》以有论孟记蒙、赤城志等，并传于世。